Vahelekiilund C1 ilmutab üldist kiilundite tendentsi näidata eestlaste rahupüüet laastamisena ja eestlasi endid saamatutena, ebakultuurilistena. Roboami vägitükil ei ole mingit mõtet, ja teda on raske tõesti sündinuna kujutella. Üksikud ärakirjad lähevad lahku selle sündmuse  kirjelduses, mis tunnistuseks, et ümberkirjutajatele see koht kahtlemisi äratas. Nii on Gruberi väljaandes (Scr. Rer. Liv.): lätlased lõid kantsist välja tungides "palju" eestlasi maha, teistes ärakirjades leidub "viis" surmatutena, mis ka Pabst omaks on võtnud.